དགེ་རྒན་ཞེས་པ་ནི་རང་ཉིད་ཀྱི་སྒོ་གསུམ་ཉེས་སྤྱོད་ལས་ལྡོག་སྟེ།ཡ་རབས་དགེ་བའི་ཕྱོགས་ལ་སྦྱོར་མཁས་པ།ཡོན་ཏན་གྱི་ཕྱོགས་ནས་རྒན་པ་ཡིན་པའི་དབང་གིས་དགེ་རྒན་ཞེས་མིང་དུ་ཐོགས་པས།དགེ་རྒན་ལ་སློབ་མ་ལས་ལྷག་པའི་ཡོན་ཏན་ཞིག་ལྡན་ཡོད་ན་སློབ་མ་ཡར་རྒྱས་འགྲོ་མགྱོགས་པ་དང་།མཉམ་པ་ལས་མེད་ན་སློབ་མའི་ཤེས་ཚད་ཡར་རྒྱས་མེད་པར་རང་སོར་གནས་པ་དང་།དེ་བཞིན་ཁྱི་ལ་སེང་གེའི་མིང་བཞིན་སློབ་མ་ལས་དགེ་རྒན་ཡོན་ཏན་དམའ་ན་སློབ་མ་ལ་ཡོན་ཏན་ཕྲན་བུ་ཙམ་ཡོད་པ་དེའང་ཉམས་འགྲོ་གི་ཡོད་པར་གསུངས།